เอกสารแนบ 3

แบบประเมินความเพียงพอของระบบการควบคุมภายใน

บริษัท เอเชีย กรีน เอนเนอจี จำกัด (มหาชน)

วันที่ 24 กุมภาพันธ์ 2553

แบบประเมินนี้จัดทำโดยคณะกรรมการบริษัทซึ่งเป็นความเห็นของคณะกรรมการเกี่ยวกับ

ความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง
การมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบการควบคุมภายในที่มีประสิทธิผล
ดังนั้น จึงมีความจำเป็นที่ต้องสร้างสภาวะหรือปัจจัยต่าง ๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง เป็นการสร้างบรรยากาศ
การควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน เช่น
การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน
การมีนโยบายและระเบียบปฏิบัติที่เป็นลายลักษณ์อักษร เป็นต้น

------------------------------------------------------------------------------------------

1.1 คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้
เพื่อเป็นแนวทางในการปฏิบัติงานของพนักงาน ใช่หรือไม่

􀂈 ใช่ 􀂈 ไม่ใช่

บริษัทฯ ได้มีการประชุมร่วมกันของฝ่ายบริหาร เพื่อกำหนดเป้าหมายของการดำเนินธุรกิจ
และทำประมาณการทางด้านการเงินล่วงหน้าเป็นรายปี
โดยจะทำการแจ้งให้ผู้บริหารในแต่ละแผนกรับทราบเพื่อบริหารงานภายในแผนกให้สอดคล้องกับเป้าหมายที่ตั้งไว้

1.2 คณะกรรมการบริษัทได้ทบทวนเป้าหมายการปฏิบัติงานแล้วว่า
การตั้งเป้าหมายได้ดำเนินการอย่างรอบคอบ
และได้พิจารณาถึงความเป็นไปได้ของเป้าหมายที่กำหนด
ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติมิชอบ
(เช่น ตั้งเป้าหมายยอดขายของบริษัทไว้สูงเกินความเป็นจริง
ทำให้เกิดแรงจูงใจในการตกแต่งตัวเลขยอดขาย เป็นต้น)

􀂈 ใช่ 􀂈 ไม่ใช่

บริษัทฯ มีการประชุมร่วมกันกับทุกฝ่ายงานภายในบริษัทฯ โดยทบทวนถึงผลการดำเนินงานที่ผ่านมา
และมีการสรุปเป้าหมายให้แต่ละแผนกทราบ
เพื่อจะได้นำไปดำเนินการให้ใกล้เคียงกับความเป็นจริงมากที่สุด

1.3
บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพหรือไม่

􀂈 ใช่ 􀂈 ไม่ใช่

บริษัทฯ
มีการทบทวนและกำหนดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
โดยทำเป็นลายลักษณ์อักษร อย่างชัดเจน และประกาศให้พนักงานทุกคนทราบ

1.4 บริษัทมีข้อกำหนดเกี่ยวกับจริยธรรม (code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษรรวมทั้งบทลงโทษหากมีการฝ่าฝืน
หรือไม่

? มี 􀂈 ไม่มี

บริษัทฯ มีการจัดทำข้อกำหนดเกี่ยวกับจริยธรรม และข้อกำหนด ระเบียบปฏิบัติ
ของฝ่ายบริหารและพนักงาน ไว้อย่างชัดเจน

1.5
บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงินการจัดซื้อ
และการบริหารทั่วไปที่รัดกุมและสามารถป้องกันการทุจริตได้หรือไม่

􀂈 ใช่ 􀂈 ไม่ใช่

บริษัทฯ มีการกำหนดระเบียบในการอนุมัติธุรกรรมด้านการเงิน การจัดซื้อ และการบริหารงาน
ไว้เป็นลายลักษณ์อักษร

1.6 ในการกำหนดนโยบายและแผนการปฏิบัติงาน
บริษัทได้คำนึงถึงความเป็นธรรมต่อคู่ค้าเพื่อประโยชน์ของบริษัทในระยะยาว ใช่หรือไม่

􀂈 ใช่ 􀂈 ไม่ใช่

บริษัทฯ มีนโยบายการทำงานอย่างมืออาชีพ ได้มาตรฐานสากลภายใต้หลักธรรมาภิบาล
เพื่อสร้างความพึงพอใจ ความน่าเชี่อถือและมีคุณภาพ ให้คู่ค้าได้รับความประทับใจ
โดยคำนึงถึงความเป็นธรรม ในการติดต่อธุรกิจกับคู่ค้าที่เกี่ยวข้อง

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดำเนินการอยู่ท่ามกลางความเสี่ยงทางธุรกิจตลอดเวลาโดยสาเหตุของความเสี่ยงอาจมาจากปัจจัยภายใน
เช่น
ผู้บริหารขาดความซื่อสัตย์และจริยธรรมบริษัทขยายงานอย่างรวดเร็วเกินไปทำให้ระบบงานไม่สามารถรองรับได้
หรือการกำกับดูแลไม่ทั่วถึง เป็นต้นและปัจจัยภายนอก เช่น การเปลี่ยนแปลงของเทคโนโลยี
หรือพฤติกรรมการบริโภคสินค้า ทำให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนำพาให้บริษัทรอดพ้นจากอันตรายที่เกิดจากความเสี่ยงดังกล่าวได้นั้น
ฝ่ายบริหารจำเป็นต้องดำเนินการต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทประสบอยู่
หรือคาดว่าจะประสบ(Identification of risk)

(2) วิเคราะห์ผลกระทบของความเสี่ยงนั้น ๆ ต่อบริษัท และโอกาสที่ความเสี่ยงนั้น ๆจะเกิดขึ้น
(Analysis of risk)

(3) กำหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

---------------------------------------------------------------------------------------------------------------------------------------------------

2.1 บริษัทมีการประเมินอย่างสม่ำเสมอหรือไม่ว่า
การประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดำเนินธุรกิจของบริษัทอย่างมีนัยสำคัญ

􀂈 มี 􀂈 ไม่มี

บริษัทฯ
ได้มีการประชุมผู้บริหารเพื่อประเมินถึงความเสี่ยงในการดำเนินธุรกิจเป็นประจำก่อนการกำหนดเป้าหมายทางธุรกิจ
รวมทั้งเมื่อมีเหตุการณ์ผิดปกติจากปัจจัยภายนอกเกิดขึ้น

2.2 บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

􀂈 มี 􀂈 ไม่มี

บริษัทฯ มีการประชุมร่วมกันของผู้บริหาร
เพื่อวิเคราะห์ถึงสาเหตุที่ทำให้เกิดปัจจัยที่เป็นความเสี่ยงอย่างสม่ำเสมอ

2.3 บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง

รวมทั้งมาตรการในการลดความเสี่ยงเหล่านั้น ใช่หรือไม่

􀂈 ใช่ 􀂈 ไม่ใช่

ผู้บริหารของบริษัทฯ มีการประชุมเป็นประจำทุกเดือน เพื่อติดตามสถานะการณ์
และสาเหตุของความเสี่ยง เพื่อกำหนดมาตรการหรือแนวทางในการลดความเสี่ยงดังกล่าว

2.4 บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยง

ที่กำหนดไว้ ใช่หรือไม่

􀂈 ใช่ 􀂈 ไม่ใช่

ผู้บริหารของบริษัทฯ
ได้แจ้งให้ผู้บังคับบัญชาของแต่ละหน่วยงานทราบถึงแนวทางปฏิบัติตามมาตรการบริหารความเสี่ยง
เพื่อให้นำไปปฏิบัติให้ถูกต้อง

2.5 บริษัทมีการติดตามว่าหน่วยงานต่าง ๆ
ได้ปฏิบัติตามแผนการบริหารความเสี่ยงที่กำหนดไว้ใช่หรือไม่

􀂈 ใช่ 􀂈 ไม่ใช่

บริษัทฯ ได้มีการติดตามว่าได้มีการปฏิบัติตามแนวทางการบริหารความเสี่ยงที่กำหนดไว้
โดยให้มีการรายงานผล โดยทางวาจา หรือเป็นลายลักษณ์อักษรเป็นระยะๆ

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร เป็นกิจกรรมที่มีความสำคัญเพื่อให้บริษัทมั่นใจว่า

แนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว

ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร

หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

---------------------------------------------------------------------------------------------------------------------------------------------------

3.1
บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับไว้อย่างชัดเจนและเป็นลายลักษณ์อักษร
ใช่หรือไม่

􀂈 ใช่ 􀂈 ไม่ใช่

บริษัทฯ มีการกำหนดขอบเขตอำนาจหน้าที่ และวงเงินอนุมัติต่างๆ
ไว้เป็นลายลักษณ์อักษรอย่างชัดเจน

3.2 บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
เพื่อเป็นกาตรวจสอบซึ่งกันและกัน ใช่หรือไม่ (1) หน้าที่อนุมัติ (2)
หน้าที่บันทึกรายการบัญชีและข้อมูลสารสนเทศและ (3) หน้าที่ในการดูแลจัดเก็บทรัพย์สิน

􀂈 ใช่ 􀂈 ไม่ใช่

บริษัทฯ ได้กำหนดให้มีผู้รับผิดชอบในการทำหน้าที่อนุมัติ
บันทึกรายการบัญชีและข้อมูลสารสนเทศและการดูแลจัดเก็บทรัพย์สิน แยกกันไว้อย่างชัดเจน
เพื่อให้การตรวจสอบดำเนินการได้สะดวกขึ้น

3.3 ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าวบริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนด
ใช่หรือไม่

􀂈 ใช่ 􀂈 ไม่ใช่ 􀂈 ไม่มีกรณีดังกล่าว

ตามนโยบายของบริษัท ได้มีการกำหนดให้การทำรายการระหว่างกันของบริษัท
หรือบริษัทย่อยกับบุคคลที่อาจมีความขัดแย้งจะต้องเป็นไปตามเงื่อนไขการค้าปกติหรือราคาตลาด
ภายใต้เงื่อนไขที่สมเหตุสมผล สามารถตรวจสอบได้ และไม่ก่อให้เกิดการถ่ายเทผลประโยชน์
โดยในกรณีของการทำรายการระหว่างกันที่เป็นไปตามการค้าปกติ
ฝ่ายบริหารสามารถดำเนินการได้ตามปกติ
แต่ทั้งนี้จะต้องนำเสนอการทำรายการดังกล่าวต่อคณะกรรมการตรวจสอบเป็นรายไตรมาส
เพื่อให้คณะกรรมการตรวจสอบพิจารณาให้ความเห็นเกี่ยวกับความสมเหตุสมผล
รวมทั้งเงื่อนไขในการทำรายการนั้น ๆ อย่างไรก็ตาม
บริษัทจะพิจารณาให้เกิดรายการระหว่างกันเมื่อเกิดกรณีที่มีความจำเป็นจริง ๆ เท่านั้น

สำหรับในกรณีที่การทำรายการระหว่างกันไม่เป็นรายการทางการค้าปกติ
จะกำหนดให้ต้องนำเสนอต่อคณะกรรมการตรวจสอบพิจารณาความเหมาะสมก่อนการเข้าทำรายการ
ทั้งนี้หากคณะกรรมการตรวจสอบไม่มีความชำนาญในการพิจารณารายการดังกล่าว
บริษัทจะพิจารณาให้ผู้ประเมินราคาอิสระ หรือผู้เชี่ยวชาญเฉพาะด้านนั้น ๆ
เป็นผู้ให้ความเห็นเกี่ยวกับรายการระหว่างกันดังกล่าวต่อคณะกรรมการตรวจสอบ
เพื่อให้คณะกรรมการตรวจสอบใช้ในการประกอบการตัดสินใจและให้ความเห็นต่อ
คณะกรรมการบริษัท หรือผู้ถือหุ้นตามแต่กรณีเพื่ออนุมัติรายการดังกล่าวก่อนการเข้าทำรายการ
รวมทั้งบริษัทฯ
จะทำการเปิดเผยรายการระหว่างกันดังกล่าวไว้ในหมายเหตุประกอบงบการเงินตามมาตรฐานบัญชีที่กำหนดโดยสมาคมนักบัญชี

3.4 ในกรณีที่มีการทำธุรกรรมตาม 3.3
การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสียในธุรกรรมนั้นเท่านั้น ใช่หรือไม่

􀂈 ใช่ 􀂈 ไม่ใช่ 􀂈 ไม่มีกรณีดังกล่าว

บริษัทฯ กำหนดให้ต้องมีการเสนอเพื่อให้คณะกรรมการตรวจสอบพิจารณา
และให้ความเห็นต่อคณะกรรมการบริษัท
หรือผู้ถือหุ้นตามแต่กรณีเพื่ออนุมัติรายการดังกล่าวก่อนการเข้าทำรายการ
ทั้งนี้การพิจารณาอนุมัติการทำรายการระหว่างกันดังกล่าวต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
ซึ่งผู้ที่อาจมีวามขัดแย้งหรือมีส่วนได้เสียในการทำรายการระหว่างกันจะไม่มีสิทธิออกเสียงลงมติในการทำรายการระหว่างกันนั้น
ๆ

3.5 ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
ได้คำนึงถึงประโยชน์สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก(on
arms’ length basis) ใช่หรือไม่

􀂈 ใช่ 􀂈 ไม่ใช่ 􀂈 ไม่มีกรณีดังกล่าว

คณะกรรมการตรวจสอบจะเข้าร่วมประชุมเพื่อพิจารณาและอนุมัติการทำรายการระหว่างกันโดยคำนึงถึงผลประโยชน์สูงสุดของบริษัทเป็นสำคัญ
และจะพิจารณาให้การทำธุรกรรมดังกล่าว ถือเสมือนเป็นรายการที่กระทำกับบุคคลภายนอก

3.6
ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว(เช่น
การทำสัญญาซื้อขายสินค้า การให้กู้ยืม การค้ำประกัน)
ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่ (เช่น
ติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

􀂈 ใช่ 􀂈 ไม่ใช่ 􀂈 ไม่มีกรณีดังกล่าว

ผู้บริหารของบริษัทฯ จะรายงานผลการปฎิบัติตามเงื่อนไข
ให้กับคณะกรรมการตรวจสอบได้รับทราบเป็นระยะ เพื่อทบทวนความเหมาะสมของสัญญาอยู่เสมอ

3.7 กรณีที่บริษัทมีมาตรการเกี่ยวกับการทำธุรกรรมตาม 3.3
มาตรการดังกล่าวครอบคลุมไปถึงกรณีที่ผู้ที่เกี่ยวข้องดังกล่าวนำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
ใช่หรือไม่

􀂈 ใช่ 􀂈 ไม่ใช่ 􀂈 ไม่มีกรณีดังกล่าว

คณะกรรมการตรวจสอบจะพิจารณาการทำธุรกรรมกับผู้ที่เกี่ยวข้อง
เพื่อประโยชน์สูงสุดของบริษัทเป็นสำคัญ และจะพิจารณาครอบคลุมถึงการป้องกัน มิให้ผู้เกี่ยวข้อง
นำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย

3.8 ในกรณีที่บริษัทมีเงินลงทุนในบริษัทย่อยหรือบริษัทร่วม
บริษัทมีการติดตามดูแลการดำเนินงานของบริษัทย่อยหรือบริษัทร่วมอย่างสม่ำเสมอ
รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
ใช่หรือไม่

􀂈 ใช่ 􀂈 ไม่ใช่ 􀂈 ไม่มีกรณีดังกล่าว

บริษัทฯ ได้ส่งกรรมการของบริษัทฯ เข้าไปเป็นกรรมการในบริษัทย่อย
ทำให้สามารถติดตามและดูแลการดำเนินงานของบริษัทย่อยได้ตลอดเวลา
ทั้งนี้เพื่อให้เป็นไปตามทิศทางการดำเนินงานที่ได้กำหนดไว้

3.9 บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้อง
หรือไม่ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

􀂈 มี 􀂈 ไม่มี

บริษัทฯ
ได้มีการกำหนดนโยบายการดำเนินงานของบริษัทและบริษัทย่อยให้สอดคล้องเป็นไปตามกฎหมายที่เกี่ยวข้องทั้งหมด

3.10 ในกรณีที่บริษัทเคยมีการกระทำที่ฝ่าฝืนกฎหมาย
บริษัทมีมาตรการแก้ไขและป้องกันมิให้เกิดการกระทำในลักษณะนั้นอีก หรือไม่

􀂈 มี 􀂈 ไม่มี 􀂈 ไม่มีกรณีดังกล่าว

บริษัทใช้ความระมัดระวังในการป้องกันมิให้เกิดกรณีดังกล่าวด้วยการรับรู้ข่าวสารที่เป็นปัจจุบัน
และแจ้งแก่ผู้เกี่ยวข้อง เพื่อรับทราบเป็นแนวทางละเว้นการกระทำดังกล่าว

ส่วนที่ 4 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการผู้บริหาร
ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อการตัดสินใจ
ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายในข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

---------------------------------------------------------------------------------------------------------------------------------------------------

4.1 ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
อย่างเพียงพอเพื่อให้คณะกรรมการใช้ประกอบการตัดสินใจ ใช่หรือไม่ (ข้อมูลที่สำคัญต่าง ๆ ได้แก่
รายละเอียดของเรื่องที่เสนอให้พิจารณา เหตุผล ผลกระทบต่อบริษัท ทางเลือกต่าง ๆ เป็นต้น)

  􀂈 ใช่ 􀂈 ไม่ใช่

ในการเสนอเรื่องให้คณะกรรมการชุดต่างๆ ของบร ิษัทฯ พิจารณา ทางบริษัทฯ
จะดำเนินการจัดเตรียมเอกสารข้อมูลที่เกี่ยวข้อง
เพียงพอต่อการประกอบการตัดสินใจของคณะกรรมการ เป็นเวลาล่วงหน้า
โดยจะจัดส่งพร้อมเอกสารเชิญประชุม

4.2
กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
อย่างน้อยภายในระยะเวลาขั้นต่ำตามที่กฎหมายกำหนด ใช่หรือไม่

􀂈 ใช่ ได้รับก่อนวันประชุมโดยเฉลี่ย…7.…วัน 􀂈 ไม่ใช่

บริษัทฯ ได้กำหนดไว้อย่างชัดเจนเกี่ยวกับการเชิญประชุมคณะกรรมการ
โดยจะต้องส่งหนังสือเชิญประชุมล่วงหน้าก่อนวันประชุม ไม่น้อยกว่า 7 วัน

4.3 รายงานการประชุมกรรมการ
มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
เช่น ได้มีการบันทึกข้อซักถามของกรรมการความเห็นหรือข้อสังเกตของกรรมการในเรื่องที่พิจารณา
ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

􀂈 ใช่ 􀂈 ไม่ใช่

รายงานการประชุมกรรมการ
มีรายละเอียดและมีการจดบันทึกข้อซักถามที่เป็นสาระสำคัญไว้ในรายงานการประชุมอย่างครบถ้วน

4.4 บริษัทจัดเก็บเอกสารประกอบการบันทึกบัญชีและบัญชีต่าง ๆ
ไว้ครบถ้วนเป็นหมวดหมู่และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่

􀂈 ใช่ 􀂈 ไม่ใช่

บริษัทจัดเก็บเอกสารประกอบการบันทึกบัญชีและบัญชีต่างๆ ไว้ครบถ้วนอย่างเป็นหมวดหมู่

4.5 คณะกรรมการได้พิจารณาแล้วใช่หรือไม่ว่า
ฝ่ายบริหารได้ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท
โดยไม่เลือกใช้นโยบายบัญชีที่ทำให้บริษัทแสดงผลประกอบการที่คลาดเคลื่อนจากความเป็นจริง

􀂈 ใช่ 􀂈 ไม่ใช่

บริษัทฯ ได้ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัทฯ

ส่วนที่ 5 ระบบการติดตาม (Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล
บริษัทควรต้องติดตามอย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่องและมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป
รวมทั้งข้อบกพร่องต่าง ๆ ได้รับการแก้ไขอย่างทันท่วงที

---------------------------------------------------------------------------------------------------------------------------------------------------

5.1 กรณีที่บริษัทมีการกำหนดเป้าหมายการดำเนินธุรกิจ
คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้
ใช่หรือไม่

􀂈 ใช่ 􀂈 ไม่ใช่ 􀂈 ไม่มีกรณีดังกล่าว

คณะกรรมการบริษัทฯ ได้กำหนดให้จัดการประชุมเป็นประจำอย่างน้อย ทุก 3 เดือน
โดยในการประชุมจะนำผลการดำเนินงานมาเปรียบเทียบกับเป้าหมาย ว่ามีผลเป็นอย่างไร

5.2 กรณีที่ผลการดำเนินที่เกิดขึ้นมีความแตกต่างจากเป้าหมายที่กำหนดไว้
บริษัทได้ดำเนินการแก้ไขภายในระยะเวลาที่เหมาะสม ใช่หรือไม่

  􀂈 ใช่ 􀂈 ไม่ใช่ 􀂈 ไม่มีกรณีดังกล่าว

หากผลการดำเนินงานไม่เป็นไปตามเป้าหมาย
คณะกรรมการจะสอบถามสาเหตุจากผู้บริหารและร่วมกันกำหนดแนวทางแก้ไข
และให้มีการติดตามรายงานผลภายในระยะเวลาที่กำหนดไว้

5.3
บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอใช่หรือไม่

􀂈 ใช่ 􀂈 ไม่ใช่

บริษัทฯ ได้ว่าจ้าง บริษัท สอบบัญชีธรรมนิติ จำกัด
ในการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ

5.4 กรณีที่บริษัทมีการตรวจสอบภายใน
บริษัทได้กำหนดให้การรายงานผลการตรวจสอบต้องรายงานตรงต่อคณะกรรมการหรือคณะกรรมการตรวจสอบ
เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
ใช่หรือไม่

􀂈 ใช่ 􀂈 ไม่ใช่ 􀂈 ไม่มีกรณีดังกล่าว

การตรวจสอบภายใน บริษัทฯ ได้กำหนดให้รายงานผลการตรวจสอบต่อคณะกรรมการตรวจสอบ
และผู้บริหารตามสายงานที่เกี่ยวข้องอย่างสม่ำเสมอ

5.5 เมื่อมีการตรวจพบข้อบกพร่องที่เป็นสาระสำคัญ
ได้มีการรายงานต่อคณะกรรมการบริษัท/คณะกรรมการตรวจสอบ
เพื่อพิจารณาสั่งการแก้ไขภายในระยะเวลาอันควร ใช่หรือไม่

􀂈 ใช่ 􀂈 ไม่ใช่ 􀂈 ไม่มีกรณีดังกล่าว

เมื่อพบข้อบกพร่อง ผู้ที่เกี่ยวข้องจะต้องดำเนินการชี้แจงสาเหตุ
และดำเนินการแก้ไขข้อบกพร่องดังกล่าว ภายในระยะเวลาที่กำหนดไว้

5.6
บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/คณะกรรมการตรวจสอบ
ใช่หรือไม่

􀂈 ใช่ 􀂈 ไม่ใช่

บริษัทฯ มีการรายงานความคืบหน้าในการปรับปรุงแก้ไขข้อบกพร่องของหน่วยงานต่าง
ๆในประเด็นที่เป็นสาระสำคัญต่อคณะกรรมการตรวจสอบและ/หรือผู้บริหารตามสายงานที่รับผิดชอบ
เป็นระยะๆ

5.7 บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
ในกรณีที่เกิดเหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
และมีการกระทำที่ผิดปกติอื่นซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ
หรือไม่

? มี 􀂈 ไม่มี 􀂈 ไม่มีกรณีดังกล่าว

บริษัทฯ ตระหนักถึงความสำคัญของเหตุการณ์ใดๆ
ที่อาจจะก่อให้เกิดการทุจริตที่จะมีผลกระทบต่อบริษัทฯ อย่างมีนัยสำคัญ บริษัทฯ
จึงกำหนดให้พนักงานทุกคนต้องรายงานกรณีดังกล่าว
ให้ผู้บังคับบัญชาโดยตรงทราบเพื่อฝ่ายบริหารสามารถรายงานต่อคณะกรรมการบริษัทโดยทันที